༄༅། །ལུང་རིགས་རྣམ་དག་དང་མཐུན་པར་
འཆད་དགོས་ཚུལ་བཞུགས།
༄༅༅། །བླ་མ་དང་འཇམ་པའི་དབྱངས་ལ་སྤྱི་བོས་ཕྱག་འཚལ་ལོ། །མཁས་པ་
རྣམས་ལས་སྡེ་སྣོད་མང་ཐོས་ཤིང༌། །བླང་དོར་ལེགས་པར་འབྱེད་པའི་བློ་གྲོས་ཅན།
།ཚུལ་ཁྲིམས་ལེགས་སྲུང་ལྟ་བ་དག་པ་ཅན། །ཀུན་དགའི་མིང་ཅན་དགེ་སློང་འདི་སྐད་
སྨྲ། །ཤཱཀྱ་སེང་གེའི་བསྟན་པ་ནི། །འཕགས་པའི་ཡུལ་ན་རབ་ཏུ་གསལ། །དེ་ནས་གངས་
རིའི་ཁྲོད་འདི་རུ། །སྐད་གཉིས་སྨྲ་བ་རྣམས་ཀྱིས་བསྒྱུར། །དང་པོ་དག་ཅིང་དར་བ་ལས།
།དེང་སང་ཕལ་ཆེར་ནུབ་པར་གྱུར། །དེ་དག་གསལ་བར་བྱེད་འདོད་པས། །བདག་གིས་
སྒྲ་དང་ཚད་མ་དང་། །སྙན་ངག་སྡེབ་སྦྱོར་ཚིག་གི་རྒྱན། །སྡེ་སྣོད་གསུམ་དང་རྒྱུད་སྡེ་
བཞི། །ཕྱི་དང་ནང་གི་གྲུབ་པའི་མཐའ། །ཡོངས་སུ་གྲགས་པ་ཕལ་ཆེར་ཐོས། །ཐོས་པ་དེ་
དག་ལེགས་པར་སྦྱངས། །གྲུབ་མཐའ་འཁྲུལ་དང་མ་འཁྲུལ་བའི། །རྣམ་པར་དབྱེ་བ་
མཁས་པས་མཛད། །དེ་ཡི་རྗེས་སུ་བདག་གིས་ཀྱང་། །ལུང་དང་རིགས་པས་ཅུང་ཟད་
དཔྱད། །མུ་སྟེགས་བྱེད་ཀྱི་རྟོག་གེ་ལ། །རྫས་དང་བྱེ་བྲག་ཡོན་ཏན་སྤྱི། །འབྲེལ་བ་ལ་
སོགས་དོན་ལ་འདོད། །བོད་ཀྱི་རྟོག་གེ་བ་རྣམས་ཀྱང་། །ཕལ་ཆེར་དེ་ལྟར་འདོད་པ་
ཡོད། །དེ་དག་བདག་གིས་ལེགས་པར་བཀག །དེ་བཞིན་འདུལ་བའི་སྡེ་སྣོད་དང་། །ཕ་
རོལ་ཕྱིན་དང་མངོན་པ་དང་། །རྣམ་རིག་དབུ་མའི་གཞུང་ལུགས་དང་། །གསང་སྔགས་
རྒྱུད་སྡེ་བཞི་པོ་ལ། །འཁྲུལ་པར་འཆད་པ་མང་དུ་ཐོས། །ཐོག་མར་སྐྱབས་འགྲོ་ནས་
བརྩམས་ཏེ། །སོ་སོར་ཐར་པའི་སྡོམ་པ་དང་། །སེམས་བསྐྱེད་དང་ནི་དབང་བསྐུར་
- 131 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལའང་། །མདོ་རྒྱུད་དང་ནི་མི་མཐུན་པའི། །ཆོ་ག་མཛད་པ་ཅུང་ཟད་མཐོང་། །རིམ་པ་
གཉིས་ཀྱི་ཏིང་འཛིན་དང་། །ཡེ་ཤེས་ཕྱག་རྒྱ་ཆེན་པོ་དང་། །རྡོ་རྗེ་ལུས་ཀྱི་གནས་ལུགས་
ཀྱི། །ཕྱི་དང་ནང་གི་རྟེན་འབྲེལ་དང་། །ས་དང་ལམ་གྱི་བགྲོད་ཚུལ་ལ། །ཐུབ་པའི་
གསུང་དང་མི་མཐུན་པའི། །རྣམ་པར་བཤད་པ་འགའ་ཞིག་མཐོང་། །དེ་འདྲའི་ལུགས་
ཀྱི་གྲུབ་མཐའ་ལ། །དེ་དག་འཐད་དང་མི་འཐད་ཅེས། །ལུང་དང་རིགས་པས་རྣམ་པར་
དཔྱད། །དེ་ལ་འགའ་ཞིག་ལེགས་ཞེས་ཟེར། །འགའ་ཞིག་མི་འཐད་ཅེས་སུ་སྨྲ། །འོན་
ཀྱང་འཐད་དམ་མི་འཐད་པ། །ཤེས་རབ་ལྡན་པས་ལེགས་པར་དཔྱོད། །གལ་ཏེ་རིགས་
པས་འཐད་ན་བླང་། །དེ་ལྟ་མིན་ན་དོར་བར་བྱ། །ལེན་ཡང་ལུང་དང་རིགས་པས་བླང་།
།ལུང་ཡང་ངེས་དོན་ཚད་མར་གཟུང་། །དྲང་བའི་དོན་ལ་ཡིད་མ་རྟོན། །རིགས་པའང་
དངོས་པོ་སྟོབས་ཞུགས་གཟུང་། །རིགས་པ་ལྟར་སྣང་སྙིང་པོ་མེད། །དེ་ལྟར་དགོངས་པ་
བརྟགས་ནས་ནི། །བླང་དོར་བྱེད་པ་མཁས་པའི་ལུགས། །མུ་སྟེགས་གཞུང་དང་རྒན་
པོའི་ལུགས། །གཙོར་བྱེད་བླུན་པོའི་རྣམ་ཐར་ཡིན། །སྐྱེ་བོ་དམ་པས་དམ་པའི་ཆོས།
།ཆོས་ལུགས་དམ་པ་གཟུང་བར་བྱ། །དེ་ལྟར་བྱས་ན་དམ་པའི་ཆོས། །དགོངས་པ་དམ་
པ་འགྲུབ་པར་འགྱུར། །དེས་ན་བདག་གིས་སངས་རྒྱས་བཅོམ་ལྡན་འདས་ཀྱི་མདོ་རྒྱུད་
དྲི་མ་མེད་པ་ལུང་དང་རིགས་པས་གྲུབ་པ། མཁས་པ་རྣམས་ཀྱིས་བཤད་པ། གྲུབ་ཐོབ་
རྣམས་ཀྱིས་བསྒོམ་པ། འཕགས་པ་རྣམས་ཀྱིས་བགྲོད་པར་བྱ་བ་འདི་བླ་མ་དམ་པ་
རྣམས་ཀྱི་གསུང་དང་མཐུན་ཞིང་ལུང་དང་། རིགས་པས་འདི་ལྟར་འཐད་ཅེས་བཤད་
ཀྱི་ཕྱོགས་སུ་ལྷུང་བའི་ཡིད་ཀྱིས་བཤད་པ་མ་ཡིན་ནོ། །དེས་ན་ཐམས་ཅད་ཀྱིས་བདག་
གིས་བཤད་པ་འདི། ལུང་དང་རིགས་པ་དང་མཐུན་མི་མཐུན་གཟུ་བོའི་བློས་དཔྱད་
པར་ཞུ། དཔལ་ལྡན་ས་སྐྱ་པཎྜི་ཏས་སྦྱར་བ་འདི་རེ་ཞིག་རྫོགས་སོ།། །།
- 132 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
༄